22 сорла

22 cорла (22 август) — григориан кечышот почеш идалыкын 234-ше (кужемдыме ийлаште — 235-ше) кечыже. Идалык пытыме марте 131 кече кодеш.

 Пайрем да памятный дате-влак 
  — Россий Федераций кугыжаныш тистын кечыже.

 Лӱмгече 
 Танле (православный) лӱм-влак:
 Пӧръеҥ лӱм-влак:
 Алексий (Алексей) — мученик Алексий Константинопольский;
 Антоний (Антон) — мученик Антоний Александрийский;
 Григорий — мученик Григорий;
 Димитрий (Дмитрий) — мученик Димитрий Константинопольский;
 Иаков (Яков) — мученик Иаков Константинопольский;
 Иоанн (Иван):
 мученик Иоанн Константинопольский;
 преподобный Иоанн Яренгский (Собор соловецких Святых)
 Иулиан (Юлиан, Ульин) — мученик Иулиан Константинопольский;
 Леонтий (Леонт) — мученик Леонтий Константинопольский;
 Лонгин — Лонгин Яренгский (Собор соловецких Святых);
 Макарий (Макар) — преподобный Макарий Оредежский;
 Маркиан — мученик Маркиан Константинопольский;
 Матфий (Матфей, Матвей) — апостол Матфий;
 Пётр — мученик Пётр Константинопольский;
 Псой — преподобный Псой Египетский;
 Самуил (Самойло, Самойла) — мученик Самуил, пресвитер Эдесский;
 Фока — мученик Фотий (Фока) Константинопольский;
 Фотий (Фотин, Фот, Фотей, Фатёй) — (Фока)
 Ӱдырамаш лӱм-влак:
 Ирина — Ирина, царица;
 Мария — мученица Мария Константинопольская.

 Событий-влак 
Тугак ончо: :Категорий:Сорла тылзын 22 кечысе событий-влак
 1922 ий — Зальцбургышто театр сымыктышын фестивальже эртен.
 1941 ий — Совет Ушем аралымаш комитетын 562-шо №-ан кӱштыкшӧ лектын. Тиде кӱштык почеш кажне салтаклан кечылан ик гана 100 грамм арака пуалтеш.
 2004 ий — Владимир Путин льготный оксам тӱлымӧ шотышто икмыняр кӱштыкыш кидшым пыштен. Нуно туныктыш системым, инвалид ден ветеран-влакын окса кугытыштым авалтен.

 Шочыныт 
Тугак ончо: :Категорий:Сорла тылзын 22 кечынже шочшо-влак
 1896 ий — Иван Иванович Анциферов, гвардийын генерал-майоржо (1896-1978). Иван Иванович Икымше тӱнямбал, Граждан да Кугу Авамланде сарыште лийын. Йошкар-Олан почетан гражданинже. Йошкар Знамя орденын кавалерже, Йошкар Шӱдыр, Ленин, Кутозовын 2 степенян, Суворов лӱмеш 2 степенян, Богдан Хмельницкий лӱмеш 2 степенян орден-влак дене суапландаралтын. Иван Анциферовын лӱмжым Йошкар-Олан уремжылан пуымо. 
 1933 ий — Наталия Ивановна Багаева, туныктыш пашаеҥ, Россий Федерацийын сулло туныктышыжо. Ончыч шочмо Марий Турек кундемысе тӱрлӧ школлаште туныктышылан пашам ыштен, а 1967-1984-ше ийлаште Карлыган кыдалаш школын вуйлатышыже лийын. Тудын 17 ий тыршыме жапыште школ пелен калык семӱзгар-влак оркестр чумырген, тыгак йоча-влаклан кеҥежым канаш лагерь пашам ыштен. 
 1936 ий — Галина Михайловна Камских, туныктышо. Тудо Марий Тӱрек кундем Китня могырышто шочын-кушкын. 32 ий наре тудо Шернур кыдалаш школын тӱҥалтыш класслажым туныктен. А уста туныктышым Россий Федерацийын сулло туныктышыжо чап лӱм дене палемденыт. 
 1931 ий — Александр Иванович Шаров, механизатор, Россий Федерацийын сулло чоҥышыжо. Оршанке кундемысе Шарово ялыште шочын. 35 ий тудо Марстройтрест ушемыште бульдозеристлан пашам ыштен. Суапле пашажлан «Знак Почёта» орден дене палемдалтын.
 1938 ий — Анатолий Константинович Ермаков, уста пашазе, Россий Федерацийын сулло механизаторжо. У Торъял кундемыште шочын. Паша ӱмыржӧ «Йошкар кече» да «Авангард» колхозла дене кылдалтын. «Авангардыште» гын 22 ий механизаторлан пашам ыштен да паша ударник лийын, соцтаҥасымаштат  ятыр гана сеҥышыш лектын. Суапле пашажлан Ленин да Йошкар Знамя Паша орден-влак дене палемдалтын. 
 1957 ий — Ольга Васильевна Бирючёва, Марий Эл Республикын сулло журналистше. Одо Элыште шочын. Ленинградысе кугыжаныш университетым тунем лекмек, Йошкар-Оласе «Марийская правда» газет редакцийыште тыршаш тӱҥалын. Пашаже-влак тӱҥ шотышто калык илышкыл аралтыш дене кылдалтше улыт. 1999-ше ийыште Ольга Васильевна Марий Эл президентын «Шӧртньӧ перо» премийым сеҥен налын.
 1964 ий — Игорь Владимирович Бушуев, сӱретче. Тудо Йошкар-Олаште шочын-кушкын. Ятыр кумдан палыме сӱретын авторжо.

 Коленыт 
Тугак ончо: :Категорий:Сорла тылзын 22 кечынже колышо-влак

 Калык пале 
 Матфейын кечыже. Ты кечын озавате-влак вӱташ лектын ушкалым йыштак лӱштеныт, тыгодым тетла нигӧ тидым ужшаш огыл улмаш. Уке гын, шинча возеш манын шоненыт.

Категорий:22 сорла